
**Csorba Győző Könyvtár – Irodalmi kvíz (2014. június)**



**135 éve született**

**MÓRICZ ZSIGMOND**

(Tiszacsécse, 1879. június 29. – Budapest, 1942. szeptember 5.)

**író, újságíró, szerkesztő, a Kisfaludy Társaság tagja**

Móricz Zsigmond a XX. század magyar realista prózairodalmának mindmáig a legnagyobb képviselője. Jelentősége a regény- és novellairodalomban csaknem olyan méretű és olyan hatású, mint Adyé a költészetben. Elbeszélő művészete mellett a hazai drámairodalom megújítója és legjelentékenyebb publicistáink egyike.

A helyes megfejtők között minden hónap végén könyvjutalmat sorsolunk ki. A kvíz beküldési határideje 2014. június 30.

1. Móricz Zsigmond apai ágról földműves, később építési vállalkozó, anyai ágról református lelkészi családból származott. Kisgyermek korának három színtere volt. Tiszacsécse a gyermeki aranykor, a jólét időszaka, majd miután a család tönkrement, Túristvándi és Pthrügy már a gyermek Móricz számára a szegénység, a magány színhelye lett. Középiskoláit Debrecenben, Sárospatakon és Kisújszálláson végezte, majd teológiát, jogot és bölcsészetet tanult. Hol fejezte be egyetemi tanulmányait?
2. Debrecenben
3. Budapesten
4. nem fejezete be
5. Debrecenben játszódik az a regénye, melyet ifjúsági regényként jegyeznek, de Móricz nem annak szánta. A főhős történetén keresztül az író maga vall saját múltjáról, jelleméről, hitéről. A regényben ezt számos önéletrajzi vonatkozású adat is igazolja: a főhős apja ács, anyja papleány, öten voltak fiútestvérek, maga is volt felolvasó, egyik tanára tanítványt szerzett neki, iskolát változtat, stb. Melyik műről van szó?
   1. Kerek Ferkó
   2. Légy jó mindhalálig
   3. Forr a bor
6. 1905-ben Móricz megházasodott, elvette Holics Jankát, a fiatal és okos tanítónőt. Janka nemcsak felesége, hanem írásainak ihletője és hősnője, műveinek első olvasója, legfőbb kritikusa is volt. Kettejük viszonyát mutatta be már első sikeres regényében. Mi a regény címe?
   1. A fáklya
   2. Harmatos rózsa
   3. Sárarany
7. Móricz szinte egy évtizedig már-már reménytelennek látszó küzdelmet folytatott azért, hogy mint író megtalálja a maga hangját és kifejezze egyéniségét. „…*csak azt lehet leírni, ami fáj. Ami megsebzi az embert*.” Második kisfia elvesztésekor írta ezeket a sorokat. Ekkor, mély fájdalmában szakadt fel igazi írói hangja, s jelent meg 1908-ban a *Nyuga*tban az az elbeszélése, mely nagy sikert hozott, s mely után sorra születtek regényei, novellái. Melyik elbeszélése hozta meg a sikert számára?
   1. Tragédia
   2. Hét krajcár
   3. Szegény emberek
8. „Boldog Móricz Zsigmond, ki nem korán kezdted,

Aszúra fog érni minden szép gerezded,

…………………………………………..

Nyugat csapatjának keleti zászlója,

Mi nagy csatázásunk nagy igazolója”

Az író 1909-ben megjelenő első novelláskötetéről, a *Hét krajcár*ról írt bírálatot az alábbi idézet költője, mely nem is bírálat, inkább hódolat volt Móricznak, a „*drága, nagyszerű, kenyeres pajtásnak”*, mely üdvözlés Móriczot felszabadította, „*nagyra gyújtott*a”. Bár a két pályatársnak alkata, életmódja ellentétes volt, lelkük mélyén megérezték, hogy azonos mondanivalót szeretnének „megénekelni”. Barátságuk szellemi szövetséggé vált. Ki a fenti idézet költője?

* 1. Ady Endre
  2. Babits Mihály
  3. Juhász Gyula

1. Móricz Zsigmond 1911-ben vásárolt egy 3 holdas telket, melyre a következő évben édesapja, Móricz Bálint épített egy kis házat. Ezt bővítették tovább az évek során *Kós Károly* és munkatársai tervei alapján. Az épület mai formáját 1922-re érte el. 1912-től napjainkig ez a család nyaralója, ez volt az író műhelye. 1936-1942-ig, haláláig, itt is lakott. Hol van a Móricz-villa?
   1. Szentendrén
   2. Visegrádon
   3. Leányfalun
2. Az I. világháború éveiben szinte alig írt. A Tanácsköztársaság bukása után történelmi regény írásába kezdett, melyből később *Erdély* címmel trilógia született. Regényében a tervező-építkező reálpolitikus *Bethlen Gábor*ral szemben *Báthory* *Gábor* szimbolizálja a nagyratörő, végzetes szenvedélyt. Valójában a két figura konfliktusában kétféle történelmi út lehetőségét is összeméri az író és hitet tesz a józan *Bethlen Gábor* mellett. Móricz az új történelmi helyzetben (Trianon után) egyetlen lehetőséget lát, a békés alkotómunkát, mely a romok alól előhívja az új magyar életet. Mi a regénytrilógia első könyvének címe?
   1. A nagy fejedelem
   2. A nap árnyéka
   3. Tündérkért
3. „*Ötvenéves vagyok, ötven könyvet írtam eddig, valamennyiben a magyar nép életét írom*…” – vallotta 1929-ben. Milyen esemény köthető még ez évhez Móricz Zsigmond életében?
   1. Elvállalta a *Nyugat* szerkesztését
   2. Felesége öngyilkos lett
   3. Házasságot kötött *Simonyi Mária* színésznővel
4. Pályája derekán az ország legjelentősebb, legtermékenyebb írója. Sorra születnek dzsentri tárgyú regényei, de a novella és a dráma műfajában is a dzsentri életét, természetrajzát elemzi. A három regénycím közül melyik az a mű, melyben már teljes az író illúzióvesztése, amelyben egyértelmű ítéletet mond a dzsentriről?
   1. Kivilágos kivirradtig
   2. Úri muri
   3. Rokonok
5. 1936-ban megismerkedik *Littkey Erzsébet*tel, a fiatal proletárlánnyal, akit lányává fogadott, aki több írásának modellje lett. Az ő elbeszéléseiből megismeri és megírja a külvárosi szegények világát. Az új témakör felfrissítette az író alkotókedvét. Mi volt a fiatal lány beceneve, mely név bevonult az irodalomba?
   1. Csibe
   2. Csinszka
   3. Fifi
6. Hatvanéves volt Móricz, alkotó szelleme legmagasabb csúcsán, mikor megszületett egyik legnagyobb hatású remekműve. Egy kis lelenclány embertelen sorsának felidézésével mondja ki kemény ítéletét a korról és a társadalomról, amely az ártatlant szenvedésre kárhoztatja. Melyik regénye ez?
   1. Árvalányok
   2. Árvácska
   3. Pillangó
7. 1939-től a népi írók atyjaként átvette *Szabó Pál*tól a *Kelet Népe* szerkesztését. A *Kelet Népe* hozta kéthetenként utolsó remekműveit. Trilógiának szánta, de csak két rész készült el abból a műből, mely a szegények pártfogójáról, az eszményi népi hősről szól. A harmadik részt már nem tudta megírni, 1942 augusztusában agyvérzést kapott és pár nap múlva elhunyt. Mi az utolsó regényének címe?
   1. Rózsa Sándor összevonja szemöldökét
   2. Rózsa Sándor a lovát ugratja
   3. Betyár
8. Az író három lánya közül melyik írt édesapjáról regényt, *Apám regénye* címmel?
   1. Móricz Lili
   2. Móricz Virág
   3. Móricz Gyöngyi

13+1. A kor legnagyobb festői közül ki festett híres portrét Móricz Zsigmondról, akihez barátság is fűzte az írót? „*Ebben a fejben benne van az én egész életem*.” – mondta, mikor elkészült a művész. Ki festette meg Móricz arcképét?

* 1. Márffy Ödön
  2. Egry József
  3. Rippl-Rónai József

Kérjük adja meg nevét, elérhetőségét!